A NETFLIX DOKUMENTUMFILM-SOROZATA
INVICTUS JÁTÉKOK 2022
Felvétel folyamatban.
A stadion, ami természetesen új építésű,
és ahol a nyitó- és záróünnepséget tartjuk majd…
Szóval készül az épület,
és jól haladnak a munkával.
A Kaiser Chiefs fog fellépni.
A játékok előtt még felhívjuk a brit csapatot.
Te leszel a meglepetés számukra.
Remélem, nem másra számítanak.
- Hát, igazából… - Meglepetés!
„Azt hittük, hogy Justin Bieber hív.”
Remek. Nagyon várom már. Jó lesz látni őket.
A következő nagy kérdés pedig az, hogy a versenyzők
készen fognak-e állni arra, ami Hágában várja őket.
Igen. Csak semmi stressz.
Jól van, várom a friss híreket.
A LEGYŐZHETETLENEK VERSENYE
EGY LÉPÉS ELŐRE, HÁROM HÁTRA
Jól van, figyeljetek! Ebben a csapatban nincs szupersztár.
Ha valaki azt hiszi, hogy jobb, mint bármelyik társa,
akkor beszéljen Jayne-nel, mert ő a főnök!
Négy, öt… Még öt van hátra.
- Mi lesz a mai program? - Íjászat, evezés és úszás.
Lépj oda!
Mehet ez jobban is!
Szép lassan, bőven van időd.
Húzd fel és célozz!
Jézusom!
Ez hova ment?
Lassíts! Lélegezz!
Mert a játékokon nagy lesz a tét.
EGYESÜLT KIRÁLYSÁG DÉL-WALES
Ha be tudnánk vetni, amit múlt hétvégén gyakoroltunk,
az remek lenne. Elég szépen alakul a támadójátékunk.
Remélhetőleg alkalmazni tudjuk a Leicester Tigers ellen.
Oké, srácok, minden jót, hétvégén találkozunk.
- Szia! - Sziasztok! Helló, Tom!
- Kösz mindent. Helló! - Helló!
Ma Délkelet-Spanyolországban vagyok,
Mojácar gyönyörű tengerparti városkájában vadászok házakra.
PÁR HÉTTEL A JÁTÉKOK ELŐTT
JENKS EDZŐ ÖSSZEESETT OTTHON. A NEJE, JAYNE TALÁLT RÁ.
SÚLYOS SZÍVROHAMOT KAPOTT.
Minden elmosódott.
Jayne felhívott. Mondta, mi történt.
Leállt Jenks légzése. A szíve is.
Kábé 28 percig kellett újraélesztenie.
Gyerünk, srácok! Át kell törni a védelmet!
Törjétek át!
Gyerünk, Dave! Hajrá, Lisa!
JENKS EDZŐ INTENZÍV OSZTÁLYRA KERÜLT, ÍGY A CSAPAT VEZETŐEDZŐ NÉLKÜL MARADT.
Tom! Jöhet!
Emlékezzetek arra, mit mondott Jenks!
A labda fent van…
Csak meg kell beszélnünk.
Whistler elment, de téged megállítottak.
Jenks ezért párszor megbüntetett.
Hét másodperc.
KANADA NOVA SCOTIA
Gyere be!
- Idehúzzam a fotelt? - Igen.
Egy pillanat.
Nyolcszázan jelentkeztek az Invictus játékokra.
És 32-t választottak ki.
Miért engem?
A KANADAI CSAPAT TAGJA
Nem tudom.
Ez egy csodás út. És még nincs vége.
Nem, még nincs.
Vannak napok, amikor csak el szeretnél bújni.
Igen.
Akár 10 000 ember is lehet a stadionban. Kommunikálni kell.
Az idei verseny sokkal nagyszabásúbb lesz, több emberrel.
Négyen lőnek majd egy táblára. Itt az edzésen ketten lövünk egyre.
A katonai múltammal és az átélt traumámmal
aggódom, hogy mi történhet több ezer ember előtt.
Nem akarom, hogy rám álljanak.
Ha történik valami, valahogy ki kell jutnom onnan.
Hé, Darrell!
Figyelj a lábadra!
Túl kicsi a terpesz.
Igen, feltűnt…
Vannak emlékbetöréseim.
És néha nem tudom, hol vagyok.
Oké, hozd a felszerelést! Állj sorba!
Mindig egy üveg itallal tompítottam a problémáimat.
Amikor letettem az italt,
nem tudtam, hogy vannak képességeim.
Az egyetlen képességem a kezemben lévő üveg volt,
azt tudtam használni.
Tudom, hogy lesznek kudarcok,
de remélem, részt vehetek a játékokon.
NYOLC HÉT A JÁTÉKOKIG
AMERIKAI EGYESÜLT ÁLLAMOK VIRGINIA ÁLLAM
Kikeltél már az ágyból?
Nem tudod betenni a lencsét? Ne legyél olyan, mint én!
Ha nekem kiesett, bekaptam, megnyaltam, és visszatettem.
Azt mondom, hogy ne legyél olyan, mint én!
- Nem fogom megnyalni. - Képes vagy rá.
Sikerült! Ez az!
Látsz? Hány ujjamat mutatom?
Úristen!
Na, megyek edzésre. Szeretlek.
Összezárás. Bal, majd jobb van fent.
- Minden nap más. - Nagy nyújtás a mellkas előtt.
Itt jó helyen leszel. Nem csapok oda, ígérem.
Nem is isztok! Hidratáljatok!
Leesett.
A félkarú íjász. Ez vagyok én.
Magas, fekete, jó képű, félkarú férfi.
- Kell egy segítő kéz? - Segítő kéz? Ó, vicces!
A légkeverésest szeretem.
Lehet, kölcsönkérem, ha te már nem használod.
Én barnán szeretem, nem fehéren.
Az nem az én színem.
Nem a te színed? Justin színét szereted?
Igen, úgy bizony.
Hova mész legközelebb, Gabe?
Az Invictus játékokra.
Harry herceg rendezi meg néhány évente.
Íjászat, úszás és evezés lesz a számom.
- Ó, oké. - Megvan minden, amire a szívem vágyik.
Ez isteni. Tele vagyok.
Pénteken lesz elseje. Az évfordulóm!
Az évforduló! Igen.
- Mindannyian együtt leszünk. - Na, ezt nevezem!
Mit csináltatok aznap, amikor hallottatok a balesetről?
Felhívták anyát, és azt hitte, hogy csak vicc.
Újra elmondták, és visszakérdezett: „Várjunk, ki maga?”
Aztán elkezdett sírni. Elmondta nekem, hogy…
- Sírni fogsz? - Sírni fogok. Jesszus!
Elmondta, hogy baleseted volt,
meghaltál, de újraélesztettek.
Aztán bementünk hozzád a kórházba.
Megláttalak, és azt mondtam, az Úr vigyáz rád.
Elkezdtem imádkozni érted.
Voltak nehézségeink gyerekként,
de azt hittem, hogy amin átmentünk,
az felkészített arra, ami vár rám.
Nehéz az invictusos felkészülés.
Sok energiát ölök bele a testem egy részébe. És mi lesz a többivel?
Gyakran felelevenednek az emlékek, minden fájdalmas dolog, amit átéltél,
mert már a fájdalom határoz meg téged.
Az igazán traumatikus dolgok. Amik például velem történtek.
Nem tudom uralni az életemet. Egy hatalmas vihar közepén állok.
És mindig úgy látom magam, mint aki a kellős közepén áll.
Mindig is volt egy vihar.
Ezt még sohasem mondtam ki.
UKRAJNA KIJEV
Voronyezs régióban, az ukrán határ közelében
működik egy csecsen-orosz tábor, fegyverekkel és páncélzattal.
Egy 3,5 kilométeres hadoszlop tart az ellenőrzőpontok felé Oroszországból.
Akkor ennyi.
Még szerencse, hogy nem költöttem sokat civil ruhákra.
Az emberek nagyon feszültek, mert nem tudják,
mi történik a következő órákban és napokban.
További orosz csapatok és tankok érkeznek a határhoz,
ami aggasztja a helyieket.
Azok az ukránok, akik megtehetik, nyugatra menekülnek.
Több tízezer ember hagyta már el Ukrajnát öt ország irányába…
Itt is befestetted? A homlokodon.
- Az egy trendi anyajegy. - Nagyon szép.
Jól van, menjünk! Indulás!
„Ebben a nyomasztó érzéketlenségben
amikor elérünk a végső határvidékhez, a lelkünk megreked.
A tél utolsó napja mindent felfed,
amikor elolvad a hó, és feltárul a pusztítás.
A tragédia teljes spektruma megmutatkozik előttünk.”
„Még egyszer követni fogom ezt az utat a végső határvidékhez.”
„Beszívom ezt a szagot, behunyom a szemem, és érzem azokat,
akik átlépték ezt a vonalat, a szakadék peremét.”
Vlagyimir Putyin elnök azt kérte,
hogy hagyják jóvá az orosz katonai alakulatok külföldi bevetését.
Hova menjek? A fiam dolgozik. Hova meneküljek?
A Mariupolba tartó vonat tíz perc múlva indul…
Az orosz csapatok mostanra megközelítették az ukrán fővárost, Kijevet.
Az offenzíva hajnalban kezdődött légi csapással és tüzérségi támadással,
majd a katonák benyomultak a tankokkal.
Az ukrán hatóságok szerint orosz ejtőernyősök
már Kijev külvárosában vannak. Onnan pedig…
Putyin orosz elnök katonai hadműveletet indított Ukrajna ellen.
Kapcsoljuk a helyszínről a tudósítónkat.
Orosz járművek átlépték az ukrán határt.
Rakéta- és tüzérségi támadást is indítottak.
Itt, Kijevben, számos robbanást hallottunk az éjszaka folyamán,
és a légi riadók is azt jelzik, hogy…
Oroszország megszállta Ukrajnát egy nagy sereggel,
visszahozva a háborút Európába.
A támadást világszerte élesen elítélték.
EGYESÜLT KIRÁLYSÁG NOTTINGHAMSHIRE
NÉGY HÉT A JÁTÉKOKIG
HARVEY TOM FIA
- Apa nagyon ügyes. - Igen?
- Tudom, miért ő a kapitány. - Tényleg? És miért?
TANIA TOM FELESÉGE
- Azért, mert ügyes és gyors. - Gyerünk, menni fog!
Ezért.
Harvey örül, hogy én vagyok a kapitány. De így, Jenks nélkül igen nagy a stressz.
Hajrá, fiúk!
A BRIT CSAPAT MOST JÁTSSZA AZ ELSŐ TÉTMÉRKŐZÉSÉT
JENKS EDZŐ NÉLKÜL.
Jól van. Köszönöm. Mozgás, gyerünk!
Szerintem nyerni fogunk.
Fölényesen.
Fokozatosan lehet felnőni a szerephez.
Szóval, amire megkezdődnek a játékok,
remélem, hogy szerzek elég önbizalmat.
Maradj!
Nyugalom!
Jaj, ne!
- Maradj rajta! - Tomnak!
Tomnak!
Szép volt!
Apa pontot szerzett.
Figyelj rá!
Dave, nézz fel! Tom!
Nem hallom, hogy beszélnétek! Kommunikálni kell.
Beszéljünk egymással!
Hajrá, Egyesült Királyság!
Érjük utol őket!
Egyből menjünk rájuk! Ne adjunk nekik időt!
Leif!
Ez az! Válts!
Keményen!
Nézz jobbra, Jones!
Kommunikáljunk egymással!
Russ! Kel!
Ez az, Dan! Tovább!
Tom!
A francba!
LEICESTER TIGERS 28 BRIT INVICTUS CSAPAT 19
Hogy magyarázod meg ezt a barátaidnak, Harvey?
Gőzöm sincs.
Összeszedettebben kell játszanunk.
Az utolsó két perc…
Szerintem még mindig kommunikációs probléma van.
- Nem beszélünk eleget. - Így van.
Beszélnünk kell.
Kapcsoljuk a futópályát, ahol kezdődik az IT7-es kategóriájú 200 méteres futás.
Vigyázz!
INVICTUS JÁTÉKOK LONDON, 2014
Elesett! Még mindig nem kelt fel.
Rádobja. Fájdalmasan közel volt!
Ez olyan nap, amikor a labda sehogy sem akar bemenni.
Tudva, hogy egyeseknek
milyen nehéz időszakokat kellett megélniük…
Egy lépés előre, három hátra.
Elvétette a célt.
De minél kitartóbbak,
annál több esélyük lesz kimászni abból a gödörből,
amibe beleragadtak.
Már nem aggódnak a múlt miatt. A jövőre fókuszálnak.
Az egyénre való hatást egy hullám-effektussal írhatjuk le:
érinti a családot és a közösséget is. Mi ezt próbáljuk kiváltani.
Láthatjuk az Invictus szellemiségét.
Ahogy buzdítják az ellenfelüket, hogy érjen be.
És áthalad a célvonalon. Hihetetlen!
Nem volt hajlandó feladni.
A játékok előtt szeretnék még egyszer visszamenni a szülőházamhoz,
hogy újraéljem a múltamat,
és felkészülhessek a jövőbeli változásokra.
AMERIKAI EGYESÜLT ÁLLAMOK TEXAS ÁLLAM
Sok időt töltöttem ezen a környéken.
Mindig is biztonságos helynek éreztem.
Ismered a szabályokat. Tudod, mi a dörgés.
Az otthonunk félelmetesebb volt. Ott mindig történt valami.
Itt nőttem fel. Ez a régi ágyunk.
A garázsban volt, aztán kihajították.
Ez az ágyunk.
Nagyjából 11-12 éves lehettem.
Anya évekig járt egy fickóval.
Kiabált velem és az öcsémmel, azt mondta, hogy menjünk lefeküdni.
De mi tovább cseverésztünk.
Átjött anya szobájából, és azzal fenyegetőzött, hogy megver,
meg egyéb dolgokat csinál velem.
Azt mondta, megfojt, ha nem hagyom abba.
Azt feleltem: „Ugyan már!” És fojtogatni kezdett.
Megragadta a torkomat, de leküzdöttem őt, az öcsém ült az ágy másik felén és nézett.
Itt voltam az ágyamon, így feküdtem,
James itt volt, fojtogatott.
Aztán végre abbahagyta. Kiviharzott a házból és beült a kocsijába.
Anya is kijött a szobájából, és utánament.
Ott sírtam, próbáltam túltenni magam ezen,
és ahogy ezt láttam, az vésődött belém:
„Oké. Értem.”
„Nem megyek oda hozzád. Dehogy. Csak én számítok.”
Emlékszem erre a folyosóra,
ahol anya és Chris lefogtak, gyufát gyújtottak, és megpróbáltak…
Igen, hát…
Itt kábé mindenhol megvertek, bakker.
Nem akarok senkit mentegetni, de anya fiatal volt,
sok gyerekes berögződéssel, és Gabe…
- Gabe. - Gabe.
Gabe mindig rosszban sántikált.
Nem mintha ez magyarázná a reakcióját, mert az bántalmazó volt.
Őszinte leszek. Az volt. Itt mindannyiunkat megvertek.
Szóval amikor jött a sereg, semmit nem tudtam róluk.
És úgy voltam, hogy nem akarok itt maradni.
2004 májusában szereltem fel, amint leérettségiztem.
Megkérdezték, mik a céljaim. Én erre: „Csak el akarok menni innen.”
Ha elterveztem valamit, anya mindig visszarántott.
„Ezt nem csinálhatod.” Azt mondta, problémás vagyok.
Ez a mai napig kihat az életemre.
Ha valami nem jön be, kipróbálok mást.
Próbálkozom, sosem adom fel.
Mindenkinek vannak gondjai.
Úgy tekintek erre, mint egy leckére.
Nem ölt meg, nem tört meg, de ha mégis, felálltam belőle.
Láttam embereket, akik segítség nélkül magatehetetlenek voltak.
Ha ezen nem estem volna át,
meg sem tudtam volna érteni, amikor az emberek sírnak,
mert szexuális traumát éltek át.
Ha nem estem volna át rajta, nem tudnám, hogy milyen ez.
Az emberek nem tudják, hogy mik történtek itt…
Hogy ez milyen hatással volt a…
Éveken át voltak álmaim, azt hittem, vissza kell jönnöm ide segíteni.
Már régóta küzdök.
És miért?
Húha!
A lányom tudja, hogy valami történt velem.
De a szexuális zaklatásról, meg az egyéb
igazán traumatikus dolgokról nem tud.
Nem akartam elmondani, ez még túl nehéz lett volna neki.
Emlékszem, ötödikben volt egy egy feladat:
„Mi akarsz lenni, ha felnősz?” És élénken emlékszem arra a napra.
Azt írtam, hogy jobb szülő akarok lenni, mint az enyémek.
Csak erre vágyom felnőttként.
EGYESÜLT KIRÁLYSÁG LONDON
Nemsokára rátérünk Ukrajnára, de előtte megjegyezném,
hogy támogatjuk őket.
Richard és én nemsokára beszélni fogunk Zoomon Oksanával,
amint lehet, és biztosítjuk őt a támogatásunkról.
Az idei játékokon a biztonságra is nagyobb figyelmet kell fordítani, mint eddig.
Hága nagyon készül,
de leköti a kapacitásaikat az, hogy tető alá hozzák a játékokat.
Ők is itt vannak a vonalban.
A lényeg az, hogy minden a tervek szerint halad,
ha minden jól megy, akkor a Zuiderpark
tele lesz nézővel, és fantasztikus lesz a hangulat.
HOLLANDIA HÁGA
Jól állunk, és nagyon várjuk már a közelgő kezdést.
Az egész város sárga-feketébe öltözik.
Íme a kiszolgáló egység.
Ez itt a bejárat, ahol bemennek.
OPERATÍV MENEDZSER
A stadionban lesz egy bemelegítő sátor.
Amiben használható egy sportpálya is…
Nagyon várjuk már a személyes találkozást.
- Hűtsétek be az italokat, mert megyünk! - Úgy lesz.
HÁROM HÉT A JÁTÉKOKIG
EGYESÜLT KIRÁLYSÁG DÉL-WALES
Az ENSZ Biztonsági Tanácsa elfogadott egy határozatot,
amelyben követelik az invázió leállítását.
Sajnos nem vagyok ott, mert meghaltam.
Ez ilyen egyszerű. Nem kell kertelni, vagy leönteni cukormázzal.
Huszonhét percig halott voltam.
Ha a feleségem nem lenne, akkor most nem ülnék itt.
- Igaz. - És butaság az alagút végén lévő fény.
Ki lát fényt az alagút végén?
Ott semmi nem volt, ahová én mentem.
Végig sötétség volt.
Jó lett volna elkísérni őket a versenyre,
hogy segíthessek, hozzátehessek valamit a játékukhoz.
De hát ilyen az élet.
Vagy a halál, a mi esetünkben.
Nem akarom azt mondani, hogy ez az eddigi legjobb csapatom.
Viszont a játékhoz való hozzáállásuk, az az energia, amit beletesznek…
Mindig 120%-ot nyújtottak.
- Annyit nem lehet. - Ha van 120%.
- Csak 100-at lehet. - Oké.
- Hogy vagy, Thomas? - Jól. És te?
Próbálok megbirkózni az ágyhoz kötöttség nehézségeivel.
És mi a helyzet? Merült fel probléma?
Nem, mármint…
Nyilván mindenki szeretné, ha visszajönnétek, de…
Köszönöm, hogy beszálltál kapitányként. Feljebb léptél a klubszintről.
- Tudod, ez paralimpiai szint. - Köszönöm.
Van benned valami bizonytalanság a játékokat illetően?
Nagyon jó munkát végeztél beugróként,
és reméljük, ez nem okoz több stresszt, mint eddig.
Csak ha eljössz.
- Lehet. - Igen.
- Jól van. Kitartás! Kösz, barátom! - Köszönöm!
- Minden jót! - Sziasztok!
Szia!
DÉL-KOREA SZÖUL
A DÉL-KOREAI CSAPAT TAGJA
A Chung-Ang műszaki egyetemre tartok.
Egy új műkezet fejlesztenek, érintésre és hőérzékelésre,
és megkértek, hogy segítsek nekik.
Az ország első Invictusára készülve
sok emberrel találkoztam, és azt hiszem, hogy optimistább lettem.
Először nézzük meg, hogy működnek-e az impulzusok!
Pozitívabb vagyok, és nem csak mentálisan. A fizikai egészségem is jobb.
Úgy gondolom, hogy a sport remek hatással volt rám.
Nyomja össze a tojást a műkezével!
Aztán mondja: „Nincs lehetetlen. Hajrá, Korea!”
„Hajrá, Korea!”
Nincs lehetetlen.
Ne, várjon még!
Amikor azt mondom, hogy „most”!
Jó, most!
Nincs lehetetlen. Hajrá, Korea!
ISKOLAI ÖVEZET
Egy kislányt nevelek.
Menjünk át! Jó napot!
Narin, kikapcsolnád ezt, kérlek?
Fiatalabb korában nem nagyon érdekelte a kezem.
De amikor meglátta a barátai szüleit, megkérdezte,
hogy visszanő-e a kezem.
Olyan életre vágyom, amelyben nem kell szégyellnie engem.
Félek, hogy piszkálni fogják emiatt, hogy kiközösítik.
Remélem, az Invictus lehetőséget ad majd,
hogy nyíltan beszélhessen rólam. Úgy bizony.
DÁNIA VEJEN
A program utolsó szakasza elég nehéz.
Jól van, fiúk.
Mehetünk?
Remélem, hogy a csapatunk
másképp fogja érezni magát, mint korábban.
Ezen az úton maradunk.
Egyenesen visz.
A PTSD az életem része,
de most már gyakran érzem úgy, hogy megbirkózom vele.
Bár még mindig vannak napok, amikor előtörnek a rossz emlékek.
Nem csupán egy nap, hanem már zsinórban kettő-három.
Az elején két-három óránál többet nem tudtam a lányaimmal lenni.
Fel kellett hívnom az anyjukat, és ki kellett találnom egy mesét,
hogy közbejött valami. És ezért el kell mennem.
Látom a tekintetemben is.
Mosolygok, de szerintem nincs semmi a mosolyom mögött.
Szeretnék olyan apa lenni, aki játszik a gyerekeivel,
focizni vagy biciklizni tanítja őket.
Szia!
Szia, Havanna!
- Szia, apa! - Mi van nálad?
- Még mindig edzel? - Igen, még mindig.
- Emlékeztél, hogy biciklizni is fogok? - Igen.
Anya mondta, hogy elkezdtetek ti is megtanulni biciklizni Antoniával.
Miért van rajtad korona?
Azért, mert királyi hercegnő vagyok.
Királyi hercegnő vagy?
Nézd meg!
- Nagyon csinos. - Tényleg az vagy, kicsim.
Köszönj el az apukádtól, aztán segítek neked.
Szia, apa!
Szia, kincsem!
Szia!
Ma beszélgetünk a mögöttünk álló időszakról, a tapasztalatokról.
Számomra ez nagyobb küzdelem, mint gondoltam.
De számítok arra, hogy támogatni fognak a csapattársaim,
és a barátaim is.
Amikor először találkoztam Kasperrel ezen a szigeten,
és amilyen állapotban van most…
Nem tudom, hogy mit csináltál, de tutira működik.
Nagyon is!
Köszönöm az őszinteségeteket.
A támogatás, amit nyújtotok egymásnak, az elképesztően fontos.
Mert ha nagy rajtunk a nyomás, akkor általában
másokon vezetjük le a frusztrációinkat.
De ti ezen túlléptetek.
Rohadtul büszke vagyok rátok!
Elképesztő, hogy mennyit fejlődtetek!
A jelenben élek.
Nagyon nehéz munka.
Nem tudom, mit tegyek!
De az ég szerelmére!
Legyetek büszkék magatokra!
Megérdemlitek.
Zárjuk le az estét egy csapatkiáltással!
Aztán jöhet a mulatozás.
„Egy, két, há. Hajrá, vikingek!” Oké?
Egy, két, há. Hajrá, vikingek!
KÉT HÉT A JÁTÉKOKIG
Milyen a csapatmorál?
Pocsék.
Ez az utolsó edzőtábor, az utolsó lehetőség,
hogy együtt legyetek.
Igen, jó érzés volt újra összejönni,
mindent újra átvettünk, hogy remekeljünk a játékokon.
És mit éreztek? Izgatottak vagytok, vagy izgultok?
Igen, mindkettő.
Egy nagyon hosszú úton vagyunk túl, de egy fantasztikus csapattal.
Tom, téged követtelek is a neten, mert te vagy az én emberem.
Még elmész a konditerembe, és dolgozol a karodon,
vagy már nem?
Nem.
Már nem kell.
Köszönöm szépen, hogy ennyi energiát belefektettetek.
Mint régen, katonaként, egyenruhában.
Ilyen vagy olyan okból azt szögre kellett akasztanotok.
De a hazátok szolgálata a véretekben van.
És az nem hagyja el a testeteket.
Szóval amikor Hágában fogtok aprítani, küzdeni az érmekért,
vagy csak jól érzitek magatokat, és büszkévé teszitek a családotokat,
amikor érzitek azt az érzést a torkotokban,
hogy sírnotok kellene,
akkor csak sírjatok, baszki! Jó?
De komolyan.
Vigyázzatok magatokra és egymásra!
Hadd álljak Jenks mögé! Én leszek a széke.
Jó ötlet!
Jól kigondoltad.
- Állj fel, te leszel Jayne lába. - Oké.
Jayne lába!
Még jó, hogy Tomot nem látni a képen.
Nincs rajta.
Mindjárt bepisálok.
Ki a franc nyomta meg a hólyagomat?
Még egyszer. Egy, két, há…
Küzdj!
- Ez kínos. - Még egyszer?
Öt perc!
Amikor meghalljuk a dallamot, akkor kezdhetjük.
Felkészültél? Jól nézel ki.
Csendet kérek!
Beszámolok. Három, kettő…
Üdvözlünk mindenkit!
Itt vagyunk Hágában.
Ez egy nagy rendezvény. Sok nemzet vesz részt a versenyen.
Jó a hangulat, nagyon lelkesek vagyunk.
Úgy gondoljuk, telt ház várható.
Április 16-án, szombaton lesz a megnyitó. Nagyjából 5000 férőhellyel.
Fantasztikus rendezvény lesz,
ami még jobban összekovácsolja a közösséget.
Ez a legfontosabb. Reméljük, mindenki el tud jönni,
és együtt lehetünk a játékok során.
Szerintem a tény, hogy a sebesült katonák visszamennek harcolni,
a legjobb példa arra, hogy az Invictus a hazánk örök szolgálatáról szól.
Ukrajnában nem ritka dolog a szabadságért adni az életed.
Erre mi készen állunk.
A csapatom 90%-a visszatért a sereghez, különböző pozíciókba.
Úgy gondolom, megvan az esélye,
hogy az ukrán csapat még mindig harcolni fog,
amikor elkezdődik a hágai Invictus.
Négy vagy öt…
Megint bombáznak. Nem tudom, hallottátok-e.
Azt hiszem, két hét múlva már látni fogjuk…
Most sajnos be kell fejeznünk.
Vissza kell térnem a munkámhoz. Majd jelentkezem.
Oké. Minden jót, Oksana! Majd beszélünk.
Igen, majd beszélünk. Köszönöm.
UKRAJNA MARIUPOL
TAIRA EGY KÓRHÁZBAN ÖNKÉNTESKEDIK AZ UKRÁN FRONT KÖZELÉBEN.
FEJKAMERÁT VISEL, HOGY DOKUMENTÁLJA A MUNKÁJÁT.
Gyerünk!
Erre, gyorsan!
- És most? - A pilóta mondani szeretne valamit.
- Igen? - A társainkra lőni kezdtek a gyárnál.
Rendben.
A kocsikhoz!
Mozgás!
Köszönöm, testvérem!
Menj!
Beszállok.
Kapcsold ki a szirénát!
Nehogy ránk lőjenek.
Fogom.
Tegyük le ide!
Emeljük!
A lábait!
Minden rendben lesz. Hogy hívnak?
Én Taira vagyok.
Minden fasza lesz.
Most hogy vagy? Okésan?
Gyerünk!
Kaptál valamilyen injekciót?
Óvatosan vezess!
Jól van.
Lassan! Még be van kötve.
Adtam neki 4%-os dexametazont.
Jöhet a röntgen.
Egy, kettő…
Három.
Így, kényelmesen.
Nyílt csonttörés, lőtt sérülés a bal lábon…
Ez egy kőkemény röntgenfelvétel.
Ez biztos súlyos lesz. Vigyázz!
A hordágyat!
Oké, megvan.
Oké, minden rendben.
Itt jó kezekben vagy.
Kitartás! Rendben leszel.
Jó, nincs vérzés.
Hiányzik egy ujja.
Egy ujj? Nem vészes.
Előfordul az ilyen, édes.
Nem olyan fontos az. Csak lélegezz!
- Túlélem? - Persze!
- Ne vedd le a ruhámat! Fázom. - Csak bekötöm a sebet.
AZ UKRÁN CSAPAT TAGJA
Ezt veszed? Szeretném üdvözölni a legközelebbi…
Reméljük, az oroszok leteszik a fegyvert,
vagy kapnak a pofájukra.
Rögzítem, de nem tudom feltölteni.
Már a harmadikat találták el.
A harmadik kórházat.
Gyertek be!
A szabadság ideája mindig is erős volt bennem.
A hazám védelme…
a méltóságunk és az önazonosságunk megőrzése.
Ezek az elvek vezérelnek engem az életem során.
- Hová megyünk? Kérjünk útba igazítást? - Igen.
Hova megyünk, srácok?
Hol vannak a sérültek?
Hová valósiak?
Nagyon fáj!
Mi fáj, kicsikém?
A lábad? Óvatosan, a keze!
Gyorsan!
Hová vigyük?
Megvan?
Gyorsan! Gyerünk!
- Magasabbra! - Jó.
- Csak ketten vannak? - Igen.
„A történelmet a győztesek írják.”
De ahhoz, hogy győztes légy, mindennek jól kell alakulnia.
Én a családomért élek.
Mindent megteszek, hogy megvédjem őket.
Hogy ne essen baja a lányomnak, és normális életünk lehessen.
- Hol van a kislány? - Itt van.
- Szomjas vagyok! - Mi a baj, kicsim?
- Szomjas vagyok! - Mindjárt ihatsz, édesem.
Ügyes kislány vagy.
Hol van egy kis víz?
Hiperventilál.
Kicsikém! Tarts ki!
Gyere vissza hozzám!
De utálom ezt!
Meghalt a fiú.
A lány tele van csövekkel. Ő talán túléli.
A gyerekek miért keverednek bele ebbe az őrületbe?
Kérlek, kapcsold le a lámpát!
A kamerán.
Francba!
Nem tudom, hogy kell.
Várj, leveszem a kesztyűt, és megcsinálom én.
Jól van. Egy…
Ég veled, édesem!
- Majd találkozunk. - Igen. Nincs búcsúzkodás!
Nincs búcsúzkodás.
Menjünk! Csak húzd fel az ablakot!
Hova mentek?
Hova? Timbuktuba.
Engem nem érdekel, a srácok kérdezik.
Kik?
A vezérlőből.
Megjött Taira.
Engedd ki!
2022. MÁRCIUS 16-ÁN TAIRÁT ÉS A TÁRSÁT ELFOGTÁK AZ OROSZ CSAPATOK.
MINDEN KAPCSOLAT MEGSZAKADT VELE.
A feliratot fordította: Petőcz István